CELEX: 32017R2236
Language: sl
Date: 2017-12-05 00:00:00
Title: Izvedbena uredba Komisije (EU) 2017/2236 z dne 5. decembra 2017 o spremembi Uredbe (ES) št. 3199/93 o vzajemnem priznavanju postopkov za popolno denaturacijo alkohola za namene oprostitve plačila trošarine

6.12.2017   
            
            
               SL
            
            
               Uradni list Evropske unije
            
            
               L 320/6
            
         IZVEDBENA UREDBA KOMISIJE (EU) 2017/2236
   z dne 5. decembra 2017
   o spremembi Uredbe (ES) št. 3199/93 o vzajemnem priznavanju postopkov za popolno denaturacijo alkohola za namene oprostitve plačila trošarine
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 92/83/EGS z dne 19. oktobra 1992 o uskladitvi strukture trošarin za alkohol in alkoholne pijače (1) ter zlasti člena 27(4) Direktive,
   ob upoštevanju naslednjega:
   
               (1)
            
            
               V skladu s členom 27(1)(a) Direktive 92/83/EGS morajo države članice alkohol, ki je bil popolnoma denaturiran v skladu z zahtevami katere koli države članice, oprostiti plačila trošarine, pod pogojem, da je v skladu s pogoji iz odstavkov 3 in 4 navedenega člena o teh zahtevah izdano uradno obvestilo in da so zahteve odobrene.
            
         
               (2)
            
            
               Denaturanti, ki se uporabljajo v vsaki državi članici za namene popolne denaturacije alkohola v skladu s členom 27(1)(a) Direktive 92/83/EGS, so opisani v Prilogi k Uredbi Komisije (ES) št. 3199/93 (2).
            
         
               (3)
            
            
               Romunija je 8. junija 2017 Komisiji sporočila denaturant, ki ga namerava uporabiti za popolno denaturacijo alkohola za namene člena 27(1)(a) navedene direktive, in sicer z učinkom od 1. septembra 2017.
            
         
               (4)
            
            
               Komisija je navedeno sporočilo posredovala drugim državam članicam 14. junija 2017.
            
         
               (5)
            
            
               Bolgarija je 5. julija 2017 Komisiji sporočila denaturant, ki ga namerava uporabiti za popolno denaturacijo alkohola za namene člena 27(1)(a) navedene direktive, in sicer z učinkom od 1. avgusta 2017.
            
         
               (6)
            
            
               Komisija je navedeno sporočilo posredovala drugim državam članicam 7. julija 2017.
            
         
               (7)
            
            
               Komisija ni prejela nobenih ugovorov.
            
         
               (8)
            
            
               Zaradi pravne varnosti bi morala ta uredba prednostno stopiti v veljavo.
            
         
               (9)
            
            
               Uredbo (ES) št. 3199/93 bi bilo zato treba ustrezno spremeniti.
            
         
               (10)
            
            
               Ukrepi iz te uredbe so v skladu z mnenjem Odbora za trošarine –
            
         SPREJELA NASLEDNJO UREDBO:
   Člen 1
   Priloga k Uredbi (ES) št. 3199/93 se nadomesti z besedilom iz Priloge k tej uredbi.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. decembra 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 316, 31.10.1992, str. 21.
   
      (2)  Uredba Komisije (ES) št. 3199/93 z dne 22. novembra 1993 o vzajemnem priznavanju postopkov za popolno denaturacijo alkohola za namene oprostitve plačila trošarine (UL L 288, 23.11.1993, str. 12).
   
      PRILOGA
      „
            PRILOGA
            Seznam proizvodov z registrsko številko Službe za izmenjavo kemijskih izvlečkov (CAS, Chemical Abstract Service), dovoljenih za popolno denaturacijo alkohola:
            
                        Aceton
                     
                     
                        CAS: 67-64-1
                     
                  
                        Denatonijev benzoat
                     
                     
                        CAS: 3734-33-6
                     
                  
                        Etanol
                     
                     
                        CAS: 64-17-5
                     
                  
                        Etil terc-butil eter
                     
                     
                        CAS: 637-92-3
                     
                  
                        Fluorescein
                     
                     
                        CAS: 2321-07-5
                     
                  
                        Bencin (vključ. z neosvinčenim bencinom)
                     
                     
                        CAS: 86290-81-5
                     
                  
                        Izopropil alkohol
                     
                     
                        CAS: 67-63-0
                     
                  
                        Kerozin
                     
                     
                        CAS: 8008-20-6
                     
                  
                        Olja za svetilke
                     
                     
                        CAS: 64742-47-8 in 64742-48-9
                     
                  
                        Metanol
                     
                     
                        CAS: 67-56-1
                     
                  
                        Metil etil keton (2-butanon)
                     
                     
                        CAS: 78-93-3
                     
                  
                        Metil izobutil keton
                     
                     
                        CAS: 108-10-1
                     
                  
                        Metilen modro (52015)
                     
                     
                        CAS: 61-73-4
                     
                  
                        Naftno topilo
                     
                     
                        CAS: 8030-30-6
                     
                  
                        Terpentinovo olje
                     
                     
                        CAS: 8006-64-2
                     
                  
                        Tehnični bencin
                     
                     
                        CAS: 92045-57-3
                     
                  Izraz „absolutni etanol“ v tej prilogi ima enak pomen kot izraz „absolutni alkohol“, ki ga uporablja Mednarodna zveza za čisto in uporabno kemijo.
            V vseh državah članicah se lahko denaturiranemu alkoholu doda katero koli barvilo, ki daje izdelku značilno barvo, da je takoj prepoznaven.
            I.   Skupni postopek za denaturacijo za popolnoma denaturiran alkohol, ki se uporablja v Belgiji, Bolgariji, na Danskem, v Nemčiji, Estoniji, na Irskem, v Grčiji, Španiji, Franciji, Italiji, na Cipru, v Latviji, Litvi, Luksemburgu, na Madžarskem, Malti, Nizozemskem, v Avstriji, na Poljskem, Portugalskem, v Romuniji, Sloveniji, na Slovaškem in Finskem:
            
            Na hektoliter absolutnega etanola:
            
                        —
                     
                     
                        1,0 litra izopropil alkohola,
                     
                  
                        —
                     
                     
                        1,0 litra metil etil ketona,
                     
                  
                        —
                     
                     
                        1,0 grama denatonijevega benzoata.
                     
                  II.   Večja koncentracija skupnega postopka za denaturacijo za popolnoma denaturiran alkohol, ki se uporablja v naslednjih državah članicah:
            
            
               Češka in Združeno kraljestvo
            
            Na hektoliter absolutnega etanola:
            
                        —
                     
                     
                        3,0 litra izopropil alkohola,
                     
                  
                        —
                     
                     
                        3,0 litra metil etil ketona,
                     
                  
                        —
                     
                     
                        1,0 grama denatonijevega benzoata.
                     
                  
               Hrvaška
            
            Na hektoliter absolutnega etanola:
            najmanj:
            
                        —
                     
                     
                        1,0 litra izopropil alkohola,
                     
                  
                        —
                     
                     
                        1,0 litra metil etil ketona,
                     
                  
                        —
                     
                     
                        1,0 grama denatonijevega benzoata.
                     
                  
               Švedska
            
            Na hektoliter absolutnega etanola:
            
                        —
                     
                     
                        1,0 litra izopropil alkohola,
                     
                  
                        —
                     
                     
                        2,0 litra metil etil ketona,
                     
                  
                        —
                     
                     
                        1,0 grama denatonijevega benzoata.
                     
                  III.   Dodatni postopki za denaturacijo za popolnoma denaturiran alkohol, ki se uporabljajo v nekaterih državah članicah:
            
            Katera koli od naslednjih formulacij na hektoliter absolutnega etanola:
            
               Češka
            
            
                        1.
                     
                     
                        0,4 litra naftnega topila,
                        0,2 litra kerozina,
                        0,1 litra tehničnega bencina.
                     
                  
                        2.
                     
                     
                        3,0 litra etil terc-butil etra,
                        1,0 litra izopropil alkohola,
                        1,0 litra neosvinčenega bencina,
                        10 miligramov fluoresceina.
                     
                  
               Grčija
            
            Denaturira se lahko samo alkohol nizke kakovosti (prva in zadnja destilacija) z vsebnostjo alkohola najmanj 93 vol. % in največ 96 vol. %.
            Na hektoliter hidriranega alkohola 93 vol. % se dodajo naslednje snovi:
            
                        —
                     
                     
                        2,0 litra metanola,
                     
                  
                        —
                     
                     
                        1,0 litra terpentinovega olja,
                     
                  
                        —
                     
                     
                        0,50 litra olja za svetilke,
                     
                  
                        —
                     
                     
                        0,40 grama metilen modrega.
                     
                  Končni izdelek bo pri sobni temperaturi 20 °C v nespremenjenem stanju dosegal 93 vol. %.
            
               Finska – odobreno do 31. decembra 2018
            
            Katera koli od naslednjih formulacij na hektoliter absolutnega etanola:
            
                        1.
                     
                     
                        2,0 litra metil etil ketona,
                        3,0 litra metil izobutil ketona.
                     
                  
                        2.
                     
                     
                        2,0 litra acetona,
                        3,0 litra metil izobutil ketona.
                     
                  “